Hoekom jy ŉ somatoloog benodig(Foto verskaf deur die Isa Carstens Academy) ŉ Somatoloog is ŉ professionele persoon met ŉ geakkrediteerde driejaar-diploma in somatologie. Dit is ŉ gesogte kwalifikasie wat vel- en liggaambehandelings op ŉ wetenskaplike manier benader. ŉ Somatoloog is uniek in hul kennis en ervaring weens die sterk fokus op dermatologie as ŉ subafdeling van driejaar-opleiding in anatomie en fisiologie. Volgens Zoya Nell, ŉ inhoudsontwikkelaar in opleiding, is “40% van die vakgebied toegewyd op die grootste orgaan van die liggaam – die vel”. Die somatoloog is in ŉ unieke posisie om ŉ analise te doen, probleme op te los en resultate te behaal vir die grootste gedeelte van kliënte se vel- en liggaamsorgprobleme. ŉ Somatoloog studeer langer as ŉ skoonheidsterapeut of skoonheidskundige (Foto verskaf deur die Isa Carstens Academy) Die intensiewe opleiding bied aan die somatoloog die nodige kennis en ervaring om ’n holistiese benadering tot elke kliënt te volg deur die kliënt se leefstyl, oefening, eetgewoontes en stresvlakke ook in ag te neem wanneer hulle na ŉ kliënt se spesifieke behoeftes omsien. In baie gevalle is kliënte nie altyd bewus van die impak wat leefstyl op hulle vel het nie. Die somatoloog is opgelei om die nodige advies te gee binne hul professionele grense, en werk altyd saam met ŉ wyer kring van mediese professionele persone waarna verwysings gedoen kan word. ŉ Somatoloog kan spesialiseer as ŉ gevorderde velsorgterapeut wat dieper lae van die vel veilig en doeltreffend kan behandel (Foto verskaf deur die Isa Carstens Academy) ŉ Kwalifikasie vir ŉ gevorderde velsorgterapeut verg ŉ bykomende jaar van studie. Met die voortgesette uitbreiding van die wêreldwye welstandsekonomie, waarvan die grootste deel skoonheid en teenveroudering is, neem die aanvraag na teenverouderingsbehandelings toe. Terapeute word blootgestel aan meer gevorderde behandeling en dit kan die risiko van komplikasies verhoog. Sommige voorbeelde sluit in chemiese afskilfering, mikrobenaalding (“microneedling”), ligterapiebehandelings soos lasers en IPL, en behandelings voor- en ná- gevorderde prosedure kosmetiese behandelings. Dit verg alles ŉ meer gevorderde en hoër vlak van probleemoplossingsvermoë om moontlike komplikasies te hanteer sodat dié behandelings veilig en doeltreffend uitgevoer kan word. Só terapeut is uniek gekwalifiseer om bystand te lewer in ŉ mediese estetiese praktyk en werk gewoonlik saam met ŉ mediese professionele persoon wat in mediese estetika spesialiseer. ŉ Somatoloog kan vir jou kundige advies gee oor jou vel se behoeftes Deel van die kurrikulum van ŉ somatoloog se opleiding sluit in kosmetiese wetenskap, en stel die somatoloog in staat om produkformulering te verstaan en te identifiseer watter vel- of liggaamsorgprodukte vir jou die beste resultate sal gee om jou vel se spesifieke behoeftes te takel. ŉ Somatoloog benader velsorg op ŉ wetenskaplike manier en poog om jou vel te herstel na ŉ gebalanseerde toestand en seker te maak dit funksioneer tot sy volle potensiaal. Wetenskaplikgeformuleerde produkte soos die Isa Carstens®- estetiese velsorgreeks is ontwikkel om ŉ unieke velsorgprotokol vir elke kliënt saam te stel wat daarop gefokus is om die natuurlike balans van die vel te herstel. Wanneer jy die kundige advies van ŉ somatoloog volg, kan jy baie geld spaar wat jy andersins sou mors as jy die verkeerde produk vir jou vel se unieke behoeftes sou aanskaf. Die krag van aanraking is onvervangbaar en vorm deel van alle behandelings wat by ŉ velsorgkliniek of spa uitgevoer word. (Foto verskaf deur die Isa Carstens Academy) In terapie word kliënte gewoonlik aangetrek deur die onmiddellike, sigbare effek van die behandeling, maar die groter impak van aanraking op die liggaam hou ŉ selfs groter voordeel in. Aanraking kan bloeddruk, harttempo en kortisolvlakke laat daal, terwyl serotonien-, dopamien- en oksitosienvlakke verhoog. ŉ Somatoloog weet wanneer ŉ behandeling die liggaam moet verkwik, of wanneer die parasimpatiese senuweestelsel gekalmeer moet word en kies dan noukeurig gespesialiseerde masseringsmodaliteite om dié verskillende doelwitte te haal. ŉ Goeie somatoloog sal seker maak dat jy beter lyk en voel ná elke interaksie. Die verskil lê in die persoon se passie vir mense en vlak van opleiding ŉ Somatoloog en ŉ gevorderde velsorgterapeut is ongetwyfeld ŉ spesialis in vel- en liggaamskwessies en kan probleme takel wat die gesig en liggaam raak deur ŉ holistiese benadering te volg. Om jou terapeut te vertrou moet jy eers hul kennis, ervaring en integriteit vertrou. Al hierdie dinge vorm deel van ŉ gehaltefondasie wat gebaseer is op gehalte onderrig. Maak seker dat jy navraag doen oor jou terapeut se kwalifikasies voor jy ŉ afspraak maak – dit sal seker maak dat jy veilige en doeltreffende resultaatgedrewe behandelings ontvang. Waar kan ek studeer om met ŉ loopbaan in dié bedryf te begin? Die Isa Carstens® Academy word erken as ŉ top-opleidingsinstansie wat toegewyd is tot uitnemendheid in opleiding en leer en om studente en entrepreneurs te ontwikkel wat ŉ verskil maak – nie net nasionaal nie, maar ook internasionaal. Die Isa Carstens® Academy het in 1978 sy deure oopgemaak en het al meer as 4 500 alumni opgelei en vier vanjaar sy 45ste herdenking. Met ŉ voortgesette passie in ŉ deurlopend veranderende bedryf en ons inspirasie en toewyding tot uitnemendheid, is ons trots op die hoogs verpersoonlikte onderrig wat ons aanbied. Met twee kampusse met akkommodasie in Stellenbosch en Pretoria bied die Isa Carstens® Academy kontak-, gemengde- en afstandsleerprogramme. Die Isa Carstens® Wellness Sanctuaries in Stellenbosch en Pretoria is ŉ afdeling van die Isa Carstens® Academy waar kliënte die professionele hande van terapeute-in-opleiding kan ervaar in ŉ rustige omgewing. Dit is hier waar sagte vaardighede ontwikkel word en aangeleer word deur ervaring en die ondersteuning van afrigters wat omgee. Dit baan die weg na vertroue en ervaring. Die Isa Carstens® Academy is geregistreer by die departement van hoër onderwys en opleiding as ŉ privaat hoër onderriginstansie onder die Wet op Hoër Onderrig, 1997. Registrasiesertifikaatnr. 2000/HE07/025. Besoek ons webwerf om meer te leer en jou plek te bespreek by ons volgende opedag.